# Manual til Grænsefladedesigneren Glade

Glade er en brugergrænsefladedesigner til GTK+-programmer.

2006 Vincent Geddes
2004 2003 Sun Microsystems
2002 2000 Michael Vance
GNOME-dokumentationsprojektet
Vincent Geddes
GNOME-dokumentationsprojektet

    vincent.geddes@gmail.com

Sun GNOME-dokumentationshold
Sun Microsystems
Michael Vance
GNOME-dokumentationsprojektet
Manual til Glade 3.0
5. december 2006

Vincent Geddes

GNOME-dokumentationsprojektet

Manual til Glade 2.1;
17. juni 2004

Sun GNOME-dokumentationshold

GNOME-dokumentationsprojektet

Brugermanual til Glade 2.0
25. februar 2004

Sun GNOME-dokumentationshold

GNOME-dokumentationsprojektet

Brugermanual til Glade 1.2
10. februar 2004

Sun GNOME-dokumentationshold

GNOME-dokumentationsprojektet

Brugermanual til Glade 1.1
30. marts 2002

Michael Vance

GNOME-dokumentationsprojektet

Brugermanual til Glade 1.0
11. maj 2000

Michael Vance

GNOME-dokumentationsprojektet

Manualen beskriver version 3.1.0 af Glade.

Feedback

Rapportér en fejl eller kom med et forslag til programmet Glade eller manualen ved at besøge GNOME Issue Tracker.

scootergrisen
2020 scootergrisen

## Introduktion

Grænsefladedesigneren Glade giver dig mulighed for at oprette og redigere brugergrænsefladedesign til GTK+-programmer.

GTK+-biblioteket giver en omfattende samling af byggesten til brugergrænseflader såsom tekstbokse, dialogetiketter, talindtastninger, afkrydsningsbokse og menuer. Byggestenene kaldes kontroller. Du kan bruge Glade til at placere kontroller i en grafisk brugerflade. Glade giver dig mulighed for at ændre kontrollernes layout og egenskaber. Du kan også bruge Glade til at tilføje forbindelser mellem kontrollerne og programmets kildekode.

De brugergrænseflader, som designes i Glade gemmes i et XML-format, hvilket giver mulighed for let integration med eksterne værktøjer. Du kan bruge libglade-biblioteket for, dynamisk, at oprette grafiske brugerflader fra XML-beskrivelsen.

## Kom godt i gang

### Sådan startes Glade

Du kan starte Glade på følgende måder:

Menuen Programmer

  Vælg Programmering Glade .

Kommandolinje

  Start Glade fra en kommandolinje ved at skrive `glade` og så trykke på Retur.

### Når du starter Glade

Når du starter Glade, vises følgende vindue.

Vinduet Glade

Viser vinduet Glade.

Vinduet Glade indeholder følgende elementer:

Menulinje

  Menuerne på menulinjen indeholder alle de kommandoer du har brug for, for at arbejde med filer i Glade.

Værktøjslinje

  Værktøjslinjen indeholder et lille udvalg af de kommandoer som du kan tilgå fra menulinjen.

Designområde

  Designområdet bruges til, visuelt, at redigere en brugergrænseflade.

Palet

  Paletten indeholder de kontroller som kan bruges til at bygge en brugergrænseflade.

Inspektør

  Inspektøren viser information om de kontroller som findes i et projekt.

Egenskabsredigering

  Egenskabsredigeringen bruges til at manipulere kontrollernes egenskaber samt at tilføje forbindelser til kildekode.

Statuslinje

  Statuslinjen viser information om den nuværende aktivitet i Glade og kontekstinformation om menupunkterne.

## Arbejd med projekter

### Opret et nyt projekt

Opret et nyt projekt ved at vælge Fil Ny. Programmet viser et nyt tomt projekt i vinduet Glade.

### Åbn et projekt

Åbn et eksisterende projekt ved at vælge Fil Åbn. Programmet viser projektet i vinduet Glade.

### Gem et projekt

Du kan gemme projekter på følgende måder:

- For at gemme ændringerne til en eksisterende projektfil vælges Fil Gem.

- For at gemme en ny projektfil eller for at gemme en eksisterende projektfil under et nyt filnavn vælges Fil Gem som . Indtast et navn til projektfilen i dialogen Gem som og klik så på Gem.

## Arbejd med kontroller

### Sådan vælges kontroller fra vinduet Palet

Du kan arbejde med kontrollerne i vinduet Palet på følgende måde:

Markeringstilstand

  For at bruge markeringstilstand klikkes på pilen Vælger. Markøren skifter til en pil for at indikere at markeringstilstand er aktiv. I denne tilstand kan du bruge musen til at vælge kontroller i dit projekt. Du kan så bruge vinduet Egenskaber til at redigere kontrollernes egenskaber.

  Du kan også bruge kontrollens genvejsmenu til at vælge en kontrol. Højreklik på en kontrol for at åbne kontrollens genvejsmenu.

  Du kan tilføje adskillige kontroller af en bestemt type fra Palet til dit projekt ved at holde tasten Control nede når du vælger en kontrol. Du skal klikke på pilen Vælger eller en anden kontrol i Palet for at vende tilbage til normal tilstand.

Kontrolplaceringstilstand

  For at bruge kontrolplaceringstilstand vælges en kontrol i vinduet Palet. Når du vælger de fleste kontroller, så ændres markøren til et markør-plus-kryds. Du kan så placere kontrollen i beholdere, topniveaukontroller osv. Når du har placeret en kontrol, vender tilstanden tilbage til markeringstilstand.

Topniveauplaceringstilstand

  For at bruge topniveauplaceringstilstand vælges en defineret topniveaukontrol i vinduet Palet. Når du vælger en topniveaukontrol i vinduet Palet, så vises kontrollen straks på dit skrivebord. Du kan så redigere kontrollen. Når du har valgt en topniveaukontrol, så vender tilstanden tilbage til markeringstilstand.

### Sådan organiseres kontroller i dit projekt

Du kan bruge kontrolbeholdere eller bokse til at vælge layout og organisere kontroller i dit projektvindue. Du kan vælge følgende kontrolbeholdere fra vinduet Palet:

- Vandret boks

- Lodret boks

- Tabel

- Faste placeringer

- Vandret knapboks

- Lodret knapboks

- Vandrette ruder

- Lodrette ruder

- Notesbog

- Ramme

- Vindue med rullebjælker

- Visningsområde

Du kan indlejre bokse for at oprette komplekse layoutstrukturer. Når du opretter vandrette og lodrette bokse, så spørger Glade dig om hvor mange rækker og kolonner der skal oprettes til at starte med, selvom rækker og kolonner let kan tilføjes eller slettes senere.

Når du har oprettet alle de bokse du har brug for, så kan du tilføje bestemte kontroller såsom etiketter, knapper og mere komplekse kontroller i boksene. Bemærk at Glade pakker kontroller i layoutet hvilket fjerner en masse kedeligt arbejde. Brugen af bokse giver vinduer mulighed for at rumme etiketter med forskellig størrelse på forskellige sprog når programmet er lokaliseret.

### Sådan placeres en kontrol i udklipsholderen

For at fjerne en kontrol fra en ophavskomponent og placere kontrollen i udklipsholderen vælges Redigér Klip .

### Sådan kopieres en kontrol til udklipsholderen

For at kopiere en kontrol til udklipsholderen vælges kontrollen og så vælges Redigér Kopiér . Den oprindelige kontrol bliver ved med at være tilknyttet ophavskomponenten.

### Sådan indsættes en kontrol fra udklipsholderen i dit projekt

For at indsætte en kontrol, som findes i udklipsholderen, i dit projekt vælges Redigér Indsæt .

Alle kontroller skal have et unikt navn i Glade. Hvis du klipper en kontrol og så indsætter kontrollen i dit projekt, så beholder kontrollen og alle kontrollens underkomponenter deres oprindelige navne. Hvis du kopierer en kontrol eller indsætter kontrollen adskillige gange i dit projekt, så genererer Glade nye navne til kontrollerens kopier.

### Sådan slettes en kontrol

Slet en kontrol fra ophavskomponenten uden at flytte kontrollen til udklipsholderen ved at vælge kontrollen og så vælge Redigér Slet .

### Sådan ændres en af kontrollens egenskaber

Egenskabsredigeringen bruges til at redigere egenskaberne i den valgte kontrol. For at ændre en egenskab i en kontrol vælges kontrollen og så indtastes den fornødne værdi i et af felterne med egenskaber i vinduet Egenskaber.

## Om Glade

Glade vedligeholdes af Glade-udviklerne og frivillige fra GNOME-fællesskabet. For at finde mere information om Glade, besøg venligst Glade-webstedet.

Rapportér en fejl eller kom med et forslag til programmet eller manualen ved at indsende dem med vores issue-sporingssystem.

En anden fremragende kilde med information er Glades mailinglister til bruger og udvikler. Udover at abonnere kan du også gennemse listernes arkiver som er tilgængelige via de samme links.

Dette program distribueres under betingelserne i GNU General Public License som udgivet af the Free Software Foundation; enten version 2 af denne licens eller (efter eget valg) enhver senere version. En kopi af denne licens kan ses på link, eller i filen COPYING inkluderet med kildekoden for dette program.

glade
brugergrænsefladedesigner